Pitkäjärvi (Rautjärvi, Metsäkylä)

Pitkäjärvi (), järvinumero Suomen järvirekisterissä 04.199.1.001,  on Vuoksen vesistöön kuuluva järvi Suomen ja Venäjän rajalla Rautjärven Metsäkylässä Etelä-Karjalassa Suomessa ja Leningradin alueen ja Karjalan tasavallan rajalla Venäjällä. Järven pinta-ala on 41,79 hehtaaria, rantaviivan pituus 3,51 kilometriä ja korkeus merenpinnasta 74,8 metriä. Sen valuma-alueen pinta-ala on 14,821 201 km²

Järvi kuuluu Vuokseen lähellä Käkisalmea laskevan Ilmeenjoen () valuma-alueeseen (Suomen vesistöaluejaossa vesistöaluenumero 04.199).Ilmeenjoen valuma-alue on Suomen nykyisessä valuma-aluejaossa virheellisesti nimetty "Kuujoen valuma-alueeksi". Todellisuudessa Kuunjoen (myös Kuujoki tai Kuununjoki) valuma-alue muodostaa Suomen nykyisen valuma-aluejaon valuma-alueen 4.198. Sen nimenä Suomen nykyisessä valuma-aluejaossa on "Korisevanojan valuma-alue".

Rautjärvellä on myös toinen Pitkäjärvi-niminen järvi. Se kuuluu Hiitolanjoen vesistöön ja sijaitsee Rautjärven Pitkäjärven kylässä.

Lähteet

Luokka:Vuoksen alue
Luokka:Rautjärven järvet
Luokka:Luovutettujen alueiden järvet
Luokka:Karjalan tasavallan järvet
Luokka:Leningradin alueen järvet
Luokka:Suomen ja Venäjän raja
Luokka:Korkeusjärjestelmän muutoskohde1